section_heading: Životopis
paragraph_text: Tom Bunk rođen je i djelimice školovan u Splitu, gdje su živjeli njegovi roditelji, slikar i scenograf Rudolf Gerhart Bunk i Marianne r. Horl. Odselio je s obitelji 1958. u Hamburg, gdje je potom studirao scenografiju i likovnu umjetnost. U Berlin je odselio 1973.Bunk, Tom. "Artist Profile"  Ondje je počeo slikati komične prizore u ulju. Nakon triju uspješnih izložaba okrenuo se undergroundskom stripu, kompatibilnome hippijskoj generaciji. U Njemačkoj je crtao za Carlsen Verlag, Ravensburger, Volksverlag i Semmel-Verlach. Karikature i stripove objavljivali su mu i satirični tjednik Pardon, pa Rad ab!, Zomix te Hinz und Kunz.